Video: Ollie en Wagter is groot maats(Skermgreep uit die video) Almal het ŉ vriend nodig, en dié olifant se beste vriend is toe ŉ hond. ŉ Oulike video van die twee vermurwe kykers se harte. Die video, wat reeds in 2015 verfilm is, wys hoe Yindee, ŉ baba-olifantjie, met ŉ hond genaamd Milo speel by Thailand se olifantpark. Die video maak weer opslae nadat die Indiese bosboubeampte Susanta Nanda dit onlangs op sy Twitter-rekening gedeel het. “Vriende kom in alle groottes en vorms,” het hy geskryf toe hy die video gedeel het. Volgens One Green Planet was dit die eerste keer dat Yindee ŉ hond teëgekom het. In plaas daarvan om huiwerig te wees, het die twee sommer dadelik begin speel. Die olifantpark in Thailand se Chiang Mai-provinsie, is ŉ reservaat vir olifante wat mishandel of wees gelaat is. Yindee is in 2013 in die park gebore en is die kalf van Mintra, ŉ olifantkoei wat deur ŉ motor getref is toe sy maar vier jaar oud was. Milo behoort aan een van die bewaarders. Friends come in all size and shapes… pic.twitter.com/PaDOQzG6c4 — Susanta Nanda (@susantananda3) November 26, 2020